ಏ ಮೈಲಾರಿ ಬಿಡಬ್ಯಾಡಲೇ- ದಸರಾ ಅಂಗವಾಗಿ ಧಾರವಾಡದಲ್ಲಿ ಟಗರು ಕಾಳಗ-ವಿಡಿಯೋ ನೋಡಿ

ಧಾರವಾಡ: “ಏ ಮೈಲಾರಿ, ಬಿಡಬ್ಯಾಡಲೇ ಅವನ್ನ ಅರೇ ಹಾಕು. ಹಾಕು ಚೆನ್ನಾಗಿ ಬೀಳಲಿ ಏಟು. ಅರೇರೇರೇ ಏನ್ಲಾ ಹಾಗೆ ಹೆದರಿಕೊಂಡು ಹೋದ್ರೆ” ಹೀಗೆ ಜನ ವಿಜಯದಶಮಿಯಂದು ಕೂಗಿದ್ದು ಧಾರವಾಡ ತಾಲೂಕಿನ ಚಂದನಮಟ್ಟಿ ಗ್ರಾಮದಲ್ಲಿ.

ಹೌದು, ದಸರಾ ಹಬ್ಬದ ಅಂಗವಾಗಿ ಗ್ರಾಮದಲ್ಲಿ ಆಯೋಜಿಸಲಾಗಿದ್ದ ಟಗರಿನ ಕಾಳಗದಲ್ಲಿ ಈ ಎಲ್ಲ ದೃಶ್ಯಗಳು ಕಂಡು ಬಂದವು. ಕಳೆದ ನಾಲ್ಕು ವರ್ಷಗಳಿಂದ ಇಲ್ಲಿಯ ಗೆಳೆಯರ ಬಳಗ ಈ ಕಾಳಗ ಆಯೋಜಿಸುತ್ತ ಬಂದಿದೆ.

ಈ ಟಗರಿನ ಕಾಳಗದಲ್ಲಿ ಒಟ್ಟು ನಾಲ್ಕು ಬಗೆಯ ವಿಭಾಗಗಳನ್ನು ಮಾಡಲಾಗಿತ್ತು. 2, 4, 6 ಹಾಗೂ 8 ಹಲ್ಲುಗಳ ಟಗರುಗಳು, ಅಷ್ಟೇ ಹಲ್ಲಿನ ಟಗರುಗಳೊಂದಿಗೆ ಸೆಣಸಾಡುವ ಕಾಳಗದಲ್ಲಿ, 8 ಸಾವಿರದಿಂದ 30 ಸಾವಿರ ವರೆಗೆ ನಗದು ಬಹುಮಾನ ಇಡಲಾಗಿತ್ತು. ನಮ್ಮ ರಾಜ್ಯದ ಅಷ್ಟೇ ಅಲ್ಲದೇ ಆಂಧ್ರ ಹಾಗೂ ತೆಲಂಗಾಣ ರಾಜ್ಯದ ಟಗರುಗಳು ಕೂಡಾ ಈ ಕಾಳಗದಲ್ಲಿ ಭಾಗವಹಿಸಿದ್ದು ವಿಶೇಷವಾಗಿತ್ತು.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv

https://www.youtube.com/watch?v=mTORGh4QvsA&feature=youtu.be